Na osnovu člana 2. stav (3) Odluke o utvrđivanju uslova, kriterija i postupka za obavljanje volonterskog staža branilaca i članova njihovih porodica, ("Službene novine Tuzlanskog kantona", broj: 5/19), Sporazuma o realizaciji X Programa sufinansiranja obavljanja stručnog osposobljavanja bez zasnivanja radnog odnosa / volonterskog staža boraca i članova njihovih porodica, broj: 01-30-3-739/21 i broj: 15/1-04-016535-21 od 23.08.2021. godine, Anex 1. Sporazuma o realizaciji X Programa sufinansiranja obavljanja stručnog osposobljavanja bez zasnivanja radnog odnosa / volonterskog staža boraca i članova njihovih porodica, broj: 01-30-3-739/1-21 i broj: 15/1-04-016835-1-21 od 22.11.2021. godine, koji su zaključili Ministarstvo za boračka pitanja Tuzlanskog kantona i JU Služba za zapošljavanje Tuzlanskog kantona i X Programa sufinansiranja obavljanja stručnog osposobljavanja bez zasnivanja radnog odnosa / volonterskog staža, boraca i članova njihovih porodica, Ministarstvo za boračka pitanja Tuzlanskog kantona objavljuje

**PRVI PONOVLJENI JAVNI POZIV**

**za učešće u X Programu sufinansiranja obavljanja stručnog osposobljavanja bez zasnivanja radnog odnosa / volonterskog staža, boraca i članova njihovih porodica**

1. **Pravo učešća**

Pravo učešća u X Programu sufinansiranja obavljanja stručnog osposobljavanja bez zasnivanja radnog odnosa / volonterskog staža, boraca i članova njihovih porodica imaju poslodavci sa područja Tuzlanskog kantona.

1. **Poticajna sredstva**

Finansijska sredstva za podršku sufinansiranja obavljanja stručnog osposobljavanja bez zasnivanja radnog odnosa / volonterskog staža boraca i članova njihovih porodica, obezbjeđena su u Budžetu Tuzlanskog kantona, u iznosu od 710.000,00 KM.

Ova sredstva se usmjeravaju za sufinansiranje poslodavaca, koji će zaključitiugovore o obavljanju stručnog osposobljavanja bez zasnivanja radnog odnosa / volonterskog staža sa osobama VSS, koje se nalaze na Konačnoj listi kandidata Ministarstva za boračka pitanja Tuzlanskog kantona (u daljem tekstu: Ministarstvo), broj: 15/1-37-01-016812-KRL/21 od 08.09.2021.godine i Konačnoj listi kandidata Ministarstva, broj: 15/1-04-022074-KRL/21 od 03.12.2021.godine u trajanju do 12 mjeseci (na rok utvrđen u Konačnoj listi kandidata), radi stručnog osposobljavanja za samostalan rad, bez zasnivanja radnog odnosa, kako bi stekli radno iskustvo, potrebno za rad na određenim radnim mjestima ili za polaganje stručnog ispita.

Poslodavcu će se sufinansirati sredstva bruto iznos od **339,21 KM** mjesečno, po osobi.

1. **Pregled zanimanja osoba sa konačne liste kandidata Ministarstva**

|  |
| --- |
|  |
| |  |  |  | | --- | --- | --- | | **Redni broj** | **Zanimanje** | **Broj neraspoređenih volontera** | | 1 | Bachelor - inženjer hemijskog inženjerstva i tehnologije | 3 | | 2 | Bachelor - inženjer prehrambene tehnologije | 8 | | 3 | Bachelor arapskog jezika i književnosti | 1 | | 4 | Bachelor bosanskog jezika i književnosti | 2 | | 5 | Bachelor ekonomije | 8 | | 6 | Bachelor ekonomije za bankarstvo, osiguranje i finansije | 1 | | 7 | Diplomirani ekonomista računovodstva i revizije | 1 | | 8 | Bachelor engleskog jezika i književnosti | 2 | | 9 | Bachelor filozofije - sociologije | 3 | | 10 | Bachelor inženjer agronomije | 1 | | 11 | Bachelor inženjer geologije | 1 | | 12 | Diplomirani inženjer geologije | 1 | | 13 | Bachelor inžinjer elektrotehnike | 2 | | 14 | Bachelor inžinjerske informatike | 1 | | 15 | Bachelor matematike i fizike | 1 | | 16 | Bachelor menadžmenta u turizmu | 1 | | 17 | Bachelor pedagogije - psihologije | 5 | | 18 | Bachelor prava | 4 | | 19 | Bakalaureat/ bachelor prava | 1 | | 20 | Bachelor (Bakalaureta) općeg prava | 2 | | 21 | Bachelor predškolskog odgoja i obrazovanja | 1 | | 22 | Bachelor primjenjene biologije | 2 | | 23 | Bachelor biologije | 1 | | 24 | Bachelor primijenjene fizike | 1 | | 25 | Bachelor primijenjene hemije | 1 | | 26 | Bachelor razredne nastave | 1 | | 27 | Bachelor socijalnog rada | 1 | | 28 | Bachelor specijalne edukacije i rehabilitacije | 1 | | 29 | Bachelor-inžinjer agronomije | 3 | | 30 | Bachelor-inžinjer rudarstva | 3 | | 31 | Bachelor-inžinjer sigurnosti i pomoći | 2 | | 32 | Bakalaurea/ Bachelor političkih nauka | 1 | | 33 | Bakalaureat/ Bachelor - inženjer informacijskih sistema i tehnologija | 1 | | 34 | Bakalaureat/ Bachelor islamske teologije | 1 | | 35 | Bakalaureat/ bachelor međunarodnih odnosa i diplomatije | 2 | | 36 | Bakalaureat međunarodnih odnosa | 1 | | 37 | Bakalaureat/ bachelor žurnalistike i komunikologije | 1 | | 38 | Bachelor žurnalistike | 1 | | 39 | Bakalaureat/bachelor biljne proizvodnje | 2 | | 40 | Bakalaureat/bachelor forenzike | 1 | | 41 | Bakalaureat/bachelor inžinjer geodezije | 1 | | 42 | Bakalaureat/bachelor inžinjer tekstila smjer - Dizajn | 1 | | 43 | Bakalaureat/bachelor kriminalistike | 1 | | 44 | Prvostupnik bachelor kriminalistike | 1 | | 45 | Bakalaureta/ bachelor predškolskog vaspitanja | 1 | | 46 | Dipl ing medicinsko-laboratorijske dijagnostike | 1 | | 47 | Diplomirani fizioterapeut | 3 | | 48 | Diplomirani inžinjer medicinske radiologije | 1 | | 49 | Inžinjer medicinske radiologije | 1 | | 50 | Diplomirani inžinjer medicinsko-laboratorijske dijagnostike | 3 | | 51 | Diplomirani medicinski tehničar/sestra | 1 | | 52 | Diplomirani sanitarni inžinjer | 2 | | 53 | Magistar farmacije | 3 | | 54 | Profesor geografije | 2 | | 55 | Bachelor geografije | 1 | | 56 | Prvostupnik (Bachelor) inženjer cestovnog prometa | 1 | | 57 | Prvostupnik (bachelor) inžinjer obnovljivih izvora energije | 1 | |
|  |

1. **Potrebna dokumentacija za učešće u Programu:**
2. Zahtjev za sufinansiranje osoba radi obavljanja stručnog osposobljavanja bez zasnivanja radnog odnosa / volonterskog staža boraca i članova njihovih porodica sa VSS, koje se nalaze na Konačnoj listi kandidata Ministarstva, uz **obrazac “**potrebe za osobama - stručno osposobljavanje /volontiranje” za koje se podnosi zahtjev,
3. broj računa u poslovnoj banci na koji će se sredstva doznačiti i
4. posljednja specifikacija o isplaćenim plaćama - osim za organe državne službe i javne ustanove.

Poslodavci koji nemaju zaposlenika prijavljenih na jedinstveni porezni sistem, te poslodavci koji svojom djelatnošću nisu u mogućnosti osigurati osobama stručno osposobljavanje bez zasnivanja radnog odnosa / volonteru, sticanje radnog iskustva, potrebnog za rad na određenim radnim mjestima njihove stručne spreme ili za polaganje stručnog ispita, ne mogu učestvovati u ovom Programu.

**Ugovor o obavljanju stručnog osposobljavanja bez zasnivanja radnog odnosa / volonterskog staža ne može biti zaključen prije zaključenja ugovora sa Službom.**

1. **Prioritet kod odobravanja sredstava**

Kod odobravanja sredstava, namijenjenih za sufinansiranje obavljanja stručnog osposobljavanja bez zasnivanja radnog odnosa / volonterskog staža, osobama iz ciljne grupe, ukoliko potražnja poslodavaca bude veća za određena zanimanja, nego što ima osoba na listi za tim zanimanjem, prioritet će imati poslodavci koje je i sam kandidat prethodno prihvatio.

1. **Način isplate sredstava**

Služba će poslodavcima isplatu sredstava vršiti, nakon zaključivanja ugovora i dostavljanja ostale dokumentacije (ugovor zaključen između poslodavca i osobe na stručnom osposobljavanja bez zasnivanja radnog odnosa / volonetra, dokaz da je osoba na stručnom osposobljavanju / volonterskom stažu osigurana za slučaj povrede na radu i profesionalne bolesti - obrazac JS 3120 i izjave osobe na stručnom osposobljavanja bez zasnivanja radnog odnosa / volontera da je upoznata sa uvjetima programa) sukcesivno, u mjesečnim ratama od 339,21 KM, po osobi, bruto, u trajanju do 12 mjeseci (na rok utvrđen u Ugovoru o sufinansiranju obavljanja stručnog osposobljavanja bez zasnivanja radnog odnosa / volonterskog staža), uz obavezu poslodavca da osobi na stručnom osposobljavanja bez zasnivanja radnog odnosa / volonteru isplati neto iznos, za svaki mjesec 250,00 KM, kao naknadu za ishranu i prevoz, a preostali iznos od 89,21 KM se uplaćuje na ime plaćanja pripadajućih obaveza (doprinos za zdravstveno osiguranje 4%, porez na dohodak, doprinos za PIO 6%, poseban porez za zaštitu od posljedica elementarnih nepogoda 0,5%, posebna vodna naknada 0,5%, naknada po odluci PIO za slučaj prof.oboljenja).

**Poslodavac je u obavezi pravdati dobijena sredstva za svaki mjesec.**

1. **Prava i obaveze**

Prava i obaveze između Službe i poslodavca, uređuju se međusobnim ugovorom, u skladu sa Programom i javnim pozivom.

1. **Prijava na javni poziv**

Prijave sa potrebnom dokumentacijom, dostavlja se neposredno ili preporučeno poštom, birou za zapošljavanje prema sjedištu poslodavca ili Službi za zapošljavanje Tuzlanskog kantona, na adrwsu ul. Bosne Srebrene broj: 31., 75 000 Tuzla.

**Prvi ponovljeni javni poziv se objavljuje dana 07.12.2021.godine, na web stranici Vlade Tuzlanskog kantona, [www.vladatk.kim.ba](http://www.vladatk.kim.ba/), na web stranici Službe,** [**www.szztk.ba**](http://www.szztk.ba/) **i oglasnim pločama biroa za zapošljavanje u svim grad / općina TK.**

**Rok za podnošenje prijava je 15 dana od dana objavljivanja javnog poziva, odnosno zaključno sa danom 22.12.2021.godine.**

Obrasci za apliciranje za učešće u X Programu sufinansiranja obavljanja stručnog osposobljavanja bez zasnivanja radnog odnosa / volonterskog staža, boraca i članova njihovih porodica, Javni poziv i X Programsufinansiranja obavljanja stručnog osposobljavanja bez zasnivanja radnog odnosa / volonterskog staža, boraca i članova njihovih porodica, dostupni su na web stranici Vlade Tuzlanskog kantona, [www.vladatk.kim.ba](http://www.vladatk.kim.ba/) i na web stranici Službe, [www.szztk.ba](http://www.szztk.ba/)., u nadležnim općinskim biroima za zapošljavanje i Službi

Prijave sa nekompletnom dokumentacijom, neće se uzeti u razmatranje.

**Ministarstvo za boračka pitanja Tuzlanskog kantona**